b'\n_START_ARTICLE_\nKamaruddin bin Mohd Isa\n_START_SECTION_\nKerjaya\n_START_PARAGRAPH_\nBeliau menjadi guru di Kampung Perak dan kemudian di Batu Kurau. Beliau aktif dalam persatuan belia dan kesatuan sekerja. Dari tahun 1951-1953 beliau menjadi Setiausaha Kesatuan Guru Melayu Perak, cawangan Batu Kurau dan menjadi wakil ke Persidangan Kesatuan Sekerja Pan Malaysia. Beliau juga menyertai Kontinjen Malaya ke Bangkok pada 1950. Pada 1960 beliau menyertai delegasi Malaysia melancong ke Filipina, Brunei, Sabah dan Sarawak pada 1961.Kemudian beliau diberi biasiswa untuk belajar oleh  kerajaan Amerika Syarikat seterusnya menyelidik perjalanan Pertubuhan Bangsa-Bangsa Bersatu di New York. Kamaruddin Mohd Isa turut melawat Hong Kong, Taiwan, Tokyo , Honolulu , London, Paris, Madrid, Rome, Istanbul, Beirut, Cairo, Jeddah, Madinah dan Mekah.\n_START_SECTION_\nPolitik\n_START_PARAGRAPH_\nPada 1953 beliau aktif dalam politik UMNO di Larut dan Matang seterusnya terpilih pada 1954, 1955, 1956 dan 1957. Beliau turut terlibat dalam membentuk cawangan Larut utara pada 1958 dan dolantik sebagai Setiausaha dan Pengerusi ._NEWLINE_Beliau meletak jawatan sebagai guru dan terlibat sepenuh masa dalam politik UMNO. Pada 1964 beliau bertanding di DUN Larut dan dilantik menjadi Exco Negeri Perak._NEWLINE_Pada 1962 beliau dilantik sebagai Setiausaha  UMNO Perak . Sebenarnya beliau tidak banyak bercakap . Beliau bertugas di Dewan Negara, Perak. Beliau turut menasihati Sultan Perak dan menyertai 25 jawatankuasa  kerajaan dan sekarela, peringkat negeri dan peringkat daerah.\n_START_SECTION_\nMenteri Besar Perak\n_START_PARAGRAPH_\nBeliau menjadi Menteri Besar Perak yang ke-5 (1970-4 September 1974) . Perlantikan beliau mendapat perkenan Sultan Perak tetapi Perdana Menteri Malaysia, Tun Abdul Razak mahukan Mohamed Ghazali bin Jawi menjadi Menteri Besar Perak semula. Akibatnya dua kem dalam parti UMNO di Perak iaitu kem Kamaruddin dan kem Ghazali Jawi. _NEWLINE_Selaku Menteri Besar Perak, beliau menggesa kajian geologi dilakukan di luar pantai berhampiran perkampungan nelayan di Kuala Kurau, Kerian kerana dikatakan mempunyai minyak petroleum.Penduduk di Teluk Pial mendakwa mendapat minyak petrol dari dalam tanah._NEWLINE_Beliau dikurniakan Darjah Dato Paduka Mahkota Perak (DPMP) oleh Paduka Seri Sultan Perak dan Kesatria Mangku Negara daripada Seri Paduka Baginda Yang di-Pertuan Agong.\n_START_SECTION_\nTimbalan Menteri\n_START_PARAGRAPH_\nBeliau menang bertanding dalam Pilihan Raya Umum Malaysia 1974.  Oleh itu Perdana Menteri Malaysia ketka itu ,Tun Abdul Razak melantik beliau menjadi Timbalan Menteri di Jabatan Perdana Menteri - mengendalikan hal ehwal agama.'